Suchinthana/ta-wikipedia huggingface dataset:
ரெகுநாதபுரம்

ரெகுநாதபுரம் (ஆங்கிலம்:Regunathapuram), இந்தியாவின் தமிழ்நாடு மாநிலத்தில் அமைந்துள்ள புதுக்கோட்டை மாவட்டத்தில் உள்ள ஒரு கிராமம் ஆகும்.

போக்குவரத்து: 

ரெகுநாதபுரம் தஞ்சாவூர், கறம்பக்குடி, புதுக்கோட்டை ஆகிய பகுதிகளுக்குச் செல்லும் சாலையால் இணைக்கப்பட்டுள்ளது. இந்த இடங்களுக்கு தனியார் மற்றும் அரசு கேரியர்கள் மூலம் அடிக்கடி பேருந்து சேவைகள் உள்ளன.

அருகிலுள்ள ரயில் நிலையம் தஞ்சாவூரில் உள்ளது.

ரெகுநாதபுரத்திலிருந்து 60 கிலோமீட்டர்கள் (37 மைல்) தொலைவில் உள்ள திருச்சிராப்பள்ளி விமான நிலையம் அருகிலுள்ள விமான நிலையம் ஆகும்.

தட்டாமனைப்பட்டி, கீரத்தூர், கல்லேரிப்பட்டி, புதுவிடுதி, வந்தான்விடுதி ஆகியவை ரெகுநாதபுரத்திற்கு மிக அருகில் உள்ள கிராமங்கள்.

கல்வி
அரசு மேல்நிலைப் பள்ளி
பெண்களுக்கான ஆக்ஸிலியம் கலை மற்றும் அறிவியல் கல்லூரி[2]
பெண்களுக்கான ஆக்சிலியம் காலேஜ் ஆஃப் எஜுகேஷன்[3]
சிறந்த கேட்டரிங் மற்றும் நர்சிங் கல்லூரி.[சான்று தேவை]
சுகாதார பராமரிப்பு
ரெகுநாதபுரத்தில் ஆரம்ப சுகாதார நிலையம், அரசு மருத்துவமனை, அரசு மேல்நிலைப் பள்ளி மற்றும் கால்நடை மருத்துவமனை உள்ளது. ரெகுநாதபுரம் கிராமத்தை நாங்கள் விரும்புகிறோம், இது மிகவும் பசுமையானது மற்றும் கடவுளால் கொடுக்கப்பட்ட அழகான இயற்கையானது.[சான்று தேவை].

கலாச்சாரம்
ரெகுநாதபுரத்தில் மூன்று முக்கிய மதங்கள் (இந்து, கிறிஸ்தவம் மற்றும் இஸ்லாம்) பின்பற்றப்படுகின்றன. ரெகுநாதபுரத்தில் அடைக்கல மாதா தேவாலயம், புனித அந்தோணியார் தேவாலயம் மற்றும் ஒரு மசூதி ஆகிய மூன்று இந்து ஆலயங்கள் உள்ளன.

அடைக்கல மாதா தேவாலயத்தில் வருடாந்த விருந்து ஒவ்வொரு வருடமும் மே மாதம் முதல் சனிக்கிழமையன்று வருகிறது. ரெகுநாதபுரம் மக்கள் பொங்கல், தீபாவளி, கிறிஸ்துமஸ் மற்றும் ரம்ஜான் போன்ற முக்கிய பண்டிகைகளை கொண்டாடுகின்றனர்.[4]

பொருளாதாரம்
ரெகுநாதபுரத்தின் பொருளாதாரம் விவசாயத்தை அடிப்படையாகக் கொண்டது, ஆழ்குழாய் கிணறுகள் மற்றும் நீர்த்தேக்கங்களில் இருந்து பாசனம் செய்யப்படுகிறது.[சான்று தேவை] முக்கிய விவசாய பொருட்கள் அரிசி, கரும்பு, மா, தேங்காய், உளுந்து, இஞ்சி, ராகி, செம்பருத்தி, பச்சைப்பயறு மற்றும் மக்காச்சோளம் ஆகும்.

புவியியல்
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 36 மீட்டர் (118 அடி) உயரத்தில் இருக்கின்றது. இந்த ஊர் தஞ்சாவூரிலிருந்து 25 கிலோமீட்டர் தொலைவில் இருக்கிறது.

ஆதாரங்கள்

புதுக்கோட்டை மாவட்டத்திலுள்ள கிராமங்கள்
பங்காரு லட்சுமண்

பங்காரு லட்சுமண் (மார்ச் 17, 1939 –  மார்ச் 1, 2014) பாரதிய ஜனதா கட்சியைச் சேர்ந்த ஒர் இந்திய அரசியல் பிரமுகர். இவர் இந்திய அரசின் இரயில்வே துறை அமைச்சராக 1999-2000 ஆண்டுகளில் இருந்துள்ளார். அதன் பின்னர் பாரதிய ஜனதா கட்சியின் தேசியத் தலைவரான இவருக்கு, தெகல்கா ஊழல் வழக்கின் காரணமாக நான்காண்டுகள் சிறைத் தண்டனை வழங்கப்பட்டது.

தனி வாழ்க்கை
இவர் ஆந்திராவின் மடிகா தலித் இனத்தவர், ஐதராபாத்தில் இளங்கலையும் சட்டமும் பயின்றவர். இவருடைய துணைவியாரான சுசீலா பாரதிய ஜனதா கட்சியின் சார்பில் ராஜஸ்தான் மாநிலத்தின் ஜலூர் தொகுதியிலிருந்து 14-வது மக்களவையின் உறுப்பினராக தேர்ந்தெடுக்கப்பட்டார். இவருக்கு ஒரு மகனும் மூன்று மகள்களும் உள்ளனர்.

மேற்கோள்கள்

1939 பிறப்புகள்
ஆந்திரப் பிரதேச அரசியல்வாதிகள்
இந்திய அரசியல்வாதிகள்
இந்திய அமைச்சர்கள்
பாரதிய ஜனதா கட்சி அரசியல்வாதிகள்
2014 இறப்புகள்
பாரதிய ஜனதா கட்சித் தேசியத் தலைவர்கள்
இந்தியக் குற்றவாளிகள்
டெசிபெல்

டெசிபெல் (டெ.பி) (decibel (dB)) என்பது குறித்த குறிப்பு அளவிற்கும், இயல்பு மதிப்பிற்கும் உள்ள விகிதத்தை குறிக்கும் ஒரு மடக்கை அலகு ஆகும். திறன் அளவை விகிதத்தின் 10 அடி மடைக்கையின் (பொது மடக்கையின்) 10 மடங்காக டெசிபெல் விகிதம் இருக்கும். ஒரு டெசிபெல்லானது பெல்லின் இருமா (பத்தில் ஒன்று) மதிப்பாகும்.

டெசிபெல் எஸ்.ஐ அலகு கிடையாது என்பது குறிப்பிடத்தக்கது.

மேற்கோள்கள்

ஒலி மின்னணுவியல்
ஒலியியல்
அலகுகள்
அத்திரி

அத்திரி (Atri) ரிக் வேத கால முனிவர்களில் ஒருவராவார். இவர் பிரம்மனின் மகன் என்றும் பிரஜாபதிகளில் ஒருவர் என்றும் கூறுவர். இவரது மகன்களில் புகழ்பெற்றவர்கள் துர்வாசர் மற்றும் தத்தாத்ரேயர் ஆவர். சப்தரிஷிகள் எனப்படும் ஏழு முனிவர்களில் இவரும் ஒருவர். இவரது மகன்கள் பலர் ரிக் வேதத்தைத் தொகுத்து உதவினர் என்று புராணங்கள் கூறுகின்றன. இவரது மனைவி அனுசுயா தேவி ஆவார்.

இராமாயணத்தில்

14 ஆண்டு வனவாசத்தின் போது, சீதை மற்றும் இலக்குமணர்களுடன், இராமன்  சித்திரகூடத்தில் உள்ள அத்திரி–அனுசுயா இணையர்களின் ஆசிரமத்திற்குச் சென்றனர். சீதைக்கு அனுசுயா தேவி தனது நகைகளை சீதைக்கு அணிவித்து மகிழ்ந்தார்.

தமிழில் பழமொழி 
"அத்திரி பாச்சா வித்தைகள் எல்லாம் இங்கு பலிக்காது" என்ற பழமொழி தமிழகத்தில் இம்முனிவர் பெயரால் கேலியாக பேசபடுவது உண்டு.

மேற்கோள்கள்

இராமாயணக் கதைமாந்தர்கள்
இந்து மெய்யியலாளர்கள்
பிரம்ம குமாரர்கள்
சப்த ரிசிகள்
பிரஜாபதிகள்
முனிவர்கள்
இந்து தொன்மவியல் மாந்தர்
அனுசுயா

அனுசுயா, இந்து சமய புராணங்களில் கற்புக்கரசியாக வர்ணிக்கப்படும் பெண். இவள் அத்திரி முனிவரின் மனைவி ஆவாள். இவள் தத்தாத்ரேயரின் தாய்.

மும்மூர்த்திகளும் அனுசுயாவின் கற்பின் திறனைச் சோதிக்க முனிவர்கள் வேடம் பூண்டு, அவள் வீட்டிற்கு வந்தனர். அவள் நிர்வாணமாக உணவளித்தால்தான் ஏற்றுக் கொள்வோம் எனக் கூறினர். அவள் தன் கற்பின் திறனால் மூவரையும் குழந்தைகளாக்கி பாலூட்டினாள். மும்மூர்த்திகளின் மனைவியர் அனுசுயாவை வேண்டி தம் கணவரைத் திரும்பப் பெற்றனர்.

இராமாயணத்தில் கூறப்பட்டுள்ளபடி, இராமனும் சீதையும், இவள் குடும்பம் வாழ்ந்த சித்திரகூடம்  காட்டிற்கு வருகை தந்த போது, அவர்களை உபசரித்து உதவினாள். மேலும் சீதையின் அழகு, பொறுமை ஆகியவற்றைக் கண்டு மகிழ்ந்தாள். மேலும் தான் அணிந்திருந்த நகைகளை சீதைக்கு அணிவித்து அழகு பார்த்தாள். பின்னர் அந்ந நகைகள் சீதையிடமே இருக்கட்டும் என்று வழியணிவித்தாள்.  பக்தியுடனும் பணிவுடனும் வேலைகளைச் செய்தமையால் அரிய பெரும் சக்திகளைப் பெற்றாள்.

கோயில் 
அனுசுயாவுக்ககு இந்தியாவின் உத்தராகண்ட மாநிலத்தின் சாமோலி மாவட்டத்தில் சதி அனுசுயா கோயில் என்ற கோயில் உள்ளது.

மேற்கோள்கள்

இராமாயணக் கதைமாந்தர்கள்
இந்து பெண் தெய்வங்கள்
இந்து தொன்மவியல் மாந்தர்
கிருஷ்ணசாமி விஜயராகவன்

கிருஷ்ணசாமி விஜயராகவன் (K. VijayRaghavan, பெப்பிரவரி 3, 1954- )உயிரியல் கல்விக்கான இந்திய தேசிய மையத்தின் இயக்குநர் ஆவார். இவர் இந்திய உயிரித் தொழில்நுட்பத் துறையின் செயலாளராகவும் பணியாற்றியவர். 2009 ஆம் ஆண்டில் இன்ஃபோசிசு வழங்கிய பரிசினைப் பெற்றார். இவருக்கு 2013 ஆம் ஆண்டின் பத்மஸ்ரீ விருது வழங்கிச் சிறப்பித்தது இந்திய அரசு.

மேற்கோள்கள்
http://mha.nic.in/pdfs/Padma%28E%292013.pdf

வெளி இணைப்புகள்
http://www.ncbs.res.in/vijay

1954 பிறப்புகள்
வாழும் நபர்கள்
இந்திய அறிவியலாளர்கள்
அறிவியலாளர்கள் பற்றிய குறுங்கட்டுரைகள்
பத்மசிறீ விருது பெற்ற அறிவியலாளர்கள்
சுந்தரம் நடராஜன்

சுந்தரம் நடராஜன் (Sundaram Natarajan) இந்தியாவின் மகாராட்டிர மாநிலத்தைச் சேர்ந்த கண் மருத்துவராவார். 2002 இல், மும்பையிலுள்ள தாராவி என்ற குடிசைப் பகுதியில் ஒரு இலவச மருத்துவத்தைத் தொடங்கி 8,000இற்கும் மேற்பட்டவர்களுக்கு சிகிச்சையளித்தார். பொருளாதார ரீதியாக ஏழைகளுக்கு சிகிச்சையளிப்பதற்காக மும்பையின் பல்வேறு புறநகர்ப் பகுதிகளான மான்கூர்ட், கோவண்டி போன்ற இடங்களிலும் இலவச முகாம்களை நடத்தியுள்ளார். 2016 இல், பெல்லட் துப்பாக்கிச் சூட்டில் பாதிக்கப்பட்டவர்களை இயக்குவதற்கும் குணப்படுத்துவதற்கும் இவர் காசுமீரில் ஒரு முகாமையும் நடத்தினார்.

2013 இல், இவருக்கு இந்தியாவின் நான்காவது மிக உயர்ந்த  விருதான பத்மஸ்ரீ வழங்கப்பட்டது. சனவரி 2019 நிலவரப்படி, இவர் மும்பையின் வடாலாவில் உள்ள ஆதித்யா ஜோதி கண் மருத்துவமனையின் தலைவராக உள்ளார்.

மேற்கோள்கள்

வெளி இணைப்புகள் 
http://tamil.webdunia.com/newsworld/news/national/1301/26/1130126006_1.htm

வாழும் நபர்கள்
இந்திய அறிவியலாளர்கள்
பத்மசிறீ விருது பெற்றவர்கள்
மனோஜ்குமார்

மனோஜ்குமார் தமிழ்த் திரைப்பட இயக்குநர், நடிகர், தயாரிப்பாளர் ஆவார். இவரின் முதல் படமான மண்ணுக்குள் வைரம் (1987) அறிமுக இயக்குனருக்கான தேசிய விருதைப் பெற்றது. மேலும் பச்சைக்கொடி (1988), மருதுபாண்டி (1989), வெள்ளைதேவன் (1990), பாண்டித்துரை (1992), சாமுண்டி (1993), மறவன் (1994), வண்டிச்சோலை சின்னராசு (1996), ராஜபாண்டி (1997), செந்தமிழ்ச்செல்வன் (1998), குருபார்வை (1999), வானவில் (2000), ராஜ்ஜியம் (2002), ஜெயசூர்யா (2004) போன்ற 23க்கும் மேற்பட்ட படங்களை இயக்கியுள்ளார்.

திரைப்பட பட்டியல்
 பச்சைக்கொடி (1988), 
 மருதுபாண்டி (1989), 
 வெள்ளைதேவன் (1990), 
 பாண்டித்துரை (1992), 
 சாமுண்டி (1993), 
 மறவன் (1994), 
 வண்டிச்சோலை சின்னராசு (1996), 
 ராஜபாண்டி (1997), 
 செந்தமிழ்ச்செல்வன் (1998), 
 குருபார்வை (1999), 
 வானவில் (2000), 
 ராஜ்ஜியம் (2002), 
 ஜெயசூர்யா (2004)

தமிழ்த் திரைப்பட இயக்குநர்கள்
வாழும் நபர்கள்
நடிகர் தொடர்பான குறுங்கட்டுரைகள்
திரைப்படத் தயாரிப்பாளர்கள்
மீடியாகார்ப்

மீடியாகார்ப் என்பது சிங்கப்பூரில் அமைந்துள்ள தொலைக்காட்சி, வானொலி, ஒலி-ஒளிபரப்பும் ஊடக நிறுவனங்களின் குழுமம் ஆகும். இந்த குழுமத்தில் 7 தொலைக்காட்சிகளும், 13 வானொலி சேவைகளும் இயங்குகின்றன. இந்த குழும நிறுவனங்கள் சிங்கப்பூர் அரசுக்குச் சொந்தமான டெமாசெக் ஹோல்டிங்ஸ் என்ற நிறுவனத்திற்குச் சொந்தமானவை.

இவற்றையும் பார்க்கவும்
வசந்தம் (சிங்கப்பூர் தொலைக்காட்சி), மீடியாகார்ப் நிறுவனத்திற்குச் சொந்தமானது

சிங்கப்பூர்
ஊடக வணிக நிறுவனங்கள்

மேற்கோள்கள்
அங்கயற்கண்ணி மாலை

அங்கயற்கண்ணி மாலை என்னும் நூல் உ. வே. சாமிநாதையரால் இயற்றப்பட்டது. கூடல்நகரில் உள்ள அங்கயற்கண்ணி அம்மையின் மீது மாலை என்னும் சிற்றிலக்கிய வகையில் இது எழுதப்பட்டுள்ளது.

பாவினம்
உ.வே.சா எழுதிய பாடல்களில் 58 கிடைத்திருக்கின்றன. இவை யாவும் தரவு கொச்சகக் கலிப்பாவினால் எழுதப்பட்டுள்ளன.

மேற்கோள்கள் 

சிற்றிலக்கியங்கள்
டெமாசெக் ஹோல்டிங்ஸ்

டெமாசெக் ஹோல்டிங்ஸ் (Temasek Holdings) என்பது சிங்கப்பூர் அரசுக்குச் சொந்தமான முதலீட்டு நிறுவனம். இந்த நிறுவனம் நிதி, தொலைத்தொடர்பு, ஊடகம், தொழில்நுட்பம், போக்குவரத்து, தொழிற்சாலைகள், வளங்கள் என அனைத்துத் துறைகளிலும் முதலீடுகளைக் கொண்டுள்ளது.

முதலீடுகள்
இந்த நிறுவனம் உலகின் முதன்மையான பல நிறுவனங்களில் பங்குகளைக் கொண்டுள்ளது. பேங்க் ஆஃப் சீனா, சீனா கன்சுடிரக்சன் பேங்க், ஸ்டேண்டர்டு சேட்டர்டு, சிங்டெல், சிங்கப்பூர் ஏர்லைன்ஸ், மீடியாகார்ப் ஆகியன இவற்றில் சில.
இதன் பங்குகள் பெரும்பாலும் சிங்கப்பூர் நிறுவனங்களிலும், பிற ஆசிய நிறுவனங்களிலும் உள்ளன.

இணைப்புகள்
 தளம் (ஆங்கிலத்தில்}

சிங்கப்பூர்
வணிக நிறுவனங்கள்
டெமாசெக் ஹோல்டிங்ஸ்

மேற்கோள்கள்
தி இந்து குழுமம்

தி இந்து குழுமம் என்பது சென்னையில் இயங்கும் பதிப்பக நிறுவனம். இதன் முதல் இதழ் தி இந்து நாளேடு ஆகும். பின்னர் பல இதழ்கள் தொடர்ந்து வெளியாகின.

இதழ்கள்
இந்த குழுமத்திற்குச் சொந்தமான இதழ்கள் கீழே பட்டியலிடப்பட்டுள்ளன.

தி இந்து (ஆங்கில நாளிதழ்)
தி இந்து பிசினஸ் லைன்
ஸ்போர்ட் ஸ்டார
பிரன்ட்லைன்
தி இந்து (தமிழ் நாளிதழ்)
காமதேனு (வார இதழ்)

இணைப்புகள்
குழுமத்தின் தளம் (ஆங்கிலத்தில்)

﻿

மேற்கோள்கள்

சென்னை
செய்தி நிறுவனங்கள்
தி இந்து குழுமம்
ஆண்டலை

ஆண்டலை என்பது பிணம் தின்னும் ஒருவகை விலங்கு. இதனை ஆண்தலை என இக்காலத்தில் எழுதுகின்றனர். இது  போர்க்களத்தில் பிணங்களை தின்னும் என இலக்கியங்களில் காட்டப்பட்டுள்ளது. விரும்பாத ஒருவனை ‘ஆண்தலைக்கு ஈன்ற பறழ்மகன்’ என ஒருத்தி திட்டுகிறாள். மூங்கா, வெருகு என்னும் பூனை, மூவரி, அணில், நாய், பன்றி, புலி, முயல், நரி, ஆகியவற்றின் குட்டிகள் ‘பறழ்’ என அழைக்கப்படும் எனத் தொல்காப்பியம் குறிப்பிடுகிறது. எனவே ஆண்டலை என்பது இத்தகையதோர் விலங்கு எனத் தெரிகிறது. இது பிணம் தின்னும் விலங்கு ஆகும். இதனை ஆண்டலைப் புள் எனவும் கருதுகின்றனர்.

தலையாலங்கானத்துச் செருவென்ற நெடுஞ்செழியன் போர்க்களம் , கரிகாலன் போர்க்களம் , பல்யானைச் செல்கெழு குட்டுவன் போர்க்களம்
பசும் பிசிர் ஒள் அழல் ஆடிய மருங்கின், 
ஆண்டலை வழங்கும் கான் உணங்கு கடு நெறி 
முனை அகன் பெரும் பாழ் ஆக (பதிற்றுப்பத்து 25)  முதலான இடங்களில் ஆண்டலை விலங்கு பிணம் தின்ற செய்தி இலக்கியங்களில் கூறப்பட்டுள்ளன.

குறளன் ஒருவன் காமம் நுகரக் கூனி ஒருத்தியைத் தடுத்து நிறுத்தும்போது அந்தக் குறளனைக் கூனி பிணம் தின்னும் நரிக்குப் பிறந்த குட்டி என்னும் கருத்துப்பட ஆண்டலைக்கு ஈன்ற பறழ்மகன் எனத் திட்டுகிறாள்.
மதுரை வாயில் காப்புக்களங்களில் ஒன்று ஆண்டலை அடுப்பு
புகார் நகரச் சக்கரவாளக் கோட்டத்தில் புலால் உணவை ஆண்டலைகள் உண்டு ஆரவாரம் செய்தனவாம்.

கலிங்கத்துப்பரணியில் காளி கோயிலின் சிறப்பைப் பாடும் 'கோயில் பாடியது' பகுதியில் ஒரு காட்சி வருகிறது. பலிபீடத்தில் அரிந்துவைக்கப்பட்ட, நீண்ட சிகையையுடைய ஆண்மகனின் தலையைத் தன் இனத்தைச் சேர்ந்த பறவை என்று தவறாகக் கருதிய ஆண்டலைப் புள் அருகே வருகிறது. அவ்வாறு ஆண்டலைப் புள் அருகணைய ஆண் தலை அதனை அச்சமூட்டுகிறது.

அடிக்குறிப்பு

விலங்குகள்
ஒன்றிணைக்க வேண்டிய விலங்கியல் கட்டுரைகள்
இருதலைப்புள்

இருதலைப்புள், சிம்புள் அல்லது கண்டபேருண்டப் பறவை (கன்னடம் ಗಂಡಭೇರುಂಡ), (சமசுகிருதம் भेरुण्ड) என்பது இந்து தொன்மவியல் கூறும் ஒரு பறவை. இது இருதலைப்பாம்பு போல் இரண்டு பக்கம் தலை கொண்ட பறவை. அல்லது இரண்டு தலை கொண்ட ஓருருவப் பறவை. இது இரண்டு தலை கொண்ட குழந்தை போன்றது.  இந்து தொன்மவியல்படி  இது மகத்தான மந்திர சக்தியைக் கொண்டது என நம்பப்படுகிறது. இது கர்நாடக மாநில அரசாங்கத்தின் அதிகாரப்பூர்வ சின்னமாக பயன்படுத்தப்படுகிறது, ஏனெனில் இது வலிமையின் அடையாளமாகவும், அழிவு சக்திகளை எதிர்த்து போராடுவதாகவும் நம்பப்படுகிறது. இது பல இந்து கோவில்களில் சிற்பமாக செதுக்கப்பட்டு சிற்ப வடிவமாக உள்ளது.

விளக்கம் 
பொதுவாக இந்தப் பறவைகள் தங்கள் அலகால் யானைகளின் துதிக்கையை பிடித்து தூக்கிக்கொண்டுள்ளது போல் அமைக்கப்பட்டுள்ளன, இது அவற்றின் மகத்தான வலிமையைக் காட்டுவதாக உள்ளன. மதுரையில் கிடைத்த ஒரு பழங்காலக் காசில் அது தன் அலகில் ஒரு பாம்பை வைத்திருப்பதாக உள்ளது. இரண்டு சித்தரிப்புகளிலும் இந்தப் பறவையானது மயிலை ஒத்த நீண்ட வால் இறகுகளைக் கொண்டதாக காட்டுகின்றன, அதே சமயத்தில் இரு வடிவங்களிலும் இரட்டைத் தலைக் கழுகு போன்ற  உருவமாக காட்டுகின்றன.
கர்நாடகத்தில் உள்ள பேலூர், சென்னகேசவர் கோவிலில், கண்டபேருண்டப் பறவை  "அழிவின் சங்கிலி"  காட்சியாக செதுக்கப்பட்டு சித்தரிக்கப்பட்டுள்ளது. ஒரு மான் பெரிய மலைப் பாம்புக்கு இரையாகிறது, இதையொட்டி ஒரு யானை தூக்கி எறியப்படுகிறது. ஒரு சிங்கம் யானையை தாக்குகிறது, சிங்கமும் சரபத்தால் விழுங்கப்படுகிறது.   இறுதியாக சரபத்தை கண்டபேருண்டப் பறவை முடிக்கிறது என உள்ளது.

தமிழ் இலக்கியங்களில் 
சங்கநூல்களில் இரண்டு பாடல்கள் இந்தப் பறவையைக் குறிப்பிடுகின்றன. 

தோழி ஒருத்தி தனக்கும் தலைவிக்கும் உள்ள உறவை இருதலைப்புள்ளின் தலைகள் போன்றது என்கிறாள். கணவன் ஒருவன் தனக்கும் தன் மனைவிக்கும் உள்ள உறவை ஓர் உயிர் இரண்டு தலை பெற்றிருப்பது போன்ற உறவு என்கிறான்.

இந்தப் பறவை வடமொழிப் பஞ்சதந்திரக் கதையில் வருகிறது. சுமேரிய முத்திரையிலும் (பொ.ஊ.மு. 1350) அச்சுதராயர் தங்க நாணயத்திலும் (பொ.ஊ. 1530) இந்தப் பறவையின் படம் இரண்டு முயல்களைத் தூக்கிச் செல்வது போன்று உள்ளது.

 சொல்லாட்சி
'இருதலை என்னும் சொல் சங்கநூல்களில் 'இரண்டு பக்கம்' என்னும் பொருளில் பயின்று வருகிறது.

அடிக்குறிப்பு

பறவைகள்
இந்து புராணகால உயிரினங்கள்
கற்பனை உயிரினங்கள்
மைனா (கன்னடத் திரைப்படம்)

இதே பெயரில் வெளீயான தமிழ்த் திரைப்படம் பற்றி அறிய, மைனா (திரைப்படம்) கட்டுரையைப் பார்க்கவும்.

மைனா என்பது 2013 ஆம் ஆண்டு வெளியான கன்னடத் திரைப்படம். உண்மைக் கதையைப் படமாக எடுத்துள்ளார் இயக்குநர் நாகசங்கர். சேத்தன் குமார், நித்யா மேனன் சரத்குமார், சுகாசினி ஆகியோர் முதன்மை வேடங்களில் நடித்துள்ளனர்.

பாடல்கள்
ஜாசி கிஃப்ட் என்பவர் பாடல்களுக்கு இசை அமைத்துள்ளார். கவிராஜ், நாகேந்திர பிரசாத் ஆகியோர் பாடல்களை எழுதியுள்ளனர்.

மேற்கோள்கள்

2013 கன்னடத் திரைப்படங்கள்
இந்தியக் கன்னடத் திரைப்படங்கள்
சோனு நிகம்

சோனு நிகம் (Sonu Nigam) (பிறப்பு: சூலை 30, 1973)  என்பவர் இந்தியத் திரைப்படப் பாடகர், இசையமைப்பாளர், இசைத் தயாரிப்பாளர், ஒலிப்பதிவாளர், நேரலை நிகழ்த்துநர்,  நடிகரும் ஆவார். இவர் இந்தி மற்றும் கன்னட மொழிப்பாடல்கள் அதிகம் பாடியுள்ளார். இது மட்டுமின்றி , குஜராத்தி, மராத்திய மொழி, துளுவம், ஒடியா மொழி, மைதிலி மொழி , அசாமிய மொழி, வங்காளம், தமிழ், தெலுங்கு,  மலையாளம், , நேபாளி மொழி மற்றும் பல இந்திய மொழிகளிலும் பாடியுள்ளார். இவர் பல முறை சிறந்த பின்னணிப் பாடகருக்கான விருதினைப் பெற்றுள்ளார்.

மேலும் பல இந்திய பாப் பாடல் தொகுதிகளில் இவர் நடித்து, வெளியிட்டுள்ளார். சில திரைப்படங்களிலும் நடித்துள்ளார். அதிக சம்பளம் பெறும் இந்தியப் பாடகர்களில் ஒருவராகத் திகழ்கிறார்.

ஆரம்பகால வாழ்க்கை, பின்னணி 
நிகம் ஹரியானாவில் உள்ள பரீதாபாதுவில் சூலை 30, 1973 இல் பிறந்தார். இவருடைய தந்தை அகம் குமார் நிகம், தாய் சோபா நிகம். இவர் கயஸ்தா வகுப்பைச் சேர்ந்தவர். இவருடைய சகோதரி தீஷா நிகமும் தொழில்முறைப் பாடகராக உள்ளார்.

நிகம் தனது நான்காம் வயதிலிருந்தே பாடத் துவங்கினார். அவர் தனது தந்தையுடன் இனைந்து மேடைகளில் முகமது ரபியின் கியா ஹுவா எனும் பாடலைப் பாடினார். அதிலிருந்தே திருமணம் போன்ற நிகழ்வுகளின் போது தனது தந்தையுடன் சேர்ந்து பாடினார். தனது பதினெட்டாவது வயதில் மும்பை சென்று பாலிவுட் திரைப்படங்களில் பாடல்களைப் பாடினார். குலாம் முஸ்தபா கானிடம் இந்துஸ்தானி இசை பயின்றார்.

மாதுரிமா நிகம் ஷா என்பவரை பெப்ரவரி 15, 2002 இல் திருமணம் செய்தார்.

இசை தொகுப்புகள், இசை நிகழ்ச்சிகள் 

நிகம், காதல் பாடல்கள், சோகப் பாடல்கள் , நாட்டுப்பற்றுள்ள பாடல்களை , குஜராத்தி, மராத்திய மொழி, துளுவம், ஒடியா மொழி, மைதிலி மொழி , அசாமிய மொழி, வங்காளம், தமிழ், தெலுங்கு,  மலையாளம், , நேபாளி மொழி உருது மற்றும் பல இந்திய மொழிகள் உள்ளிட்ட பல மொழிகளில் பாடியுள்ளார். மேலும் பாப் பாடல் தொகுப்பினை இந்தி, கன்னடம், ஒடியா மொழி, பஞ்சாபி மொழி போன்ற பல மொழிகளில் வெளியிட்டுள்ளார். மேலும் இந்து சமயம் மற்றும் முஸ்லிம் போன்ற சமயங்களின்  பக்திப் பாடல்களையும் பாடியுள்ளார். பௌத்தமதப் பாடல் தொகுதிகளையும் வெளியிட்டுள்ளார். மேலும்  வட அமெரிக்கா,ஐரோப்பா, மத்திய கிழக்கு நாடுகள், ஆப்பிரிக்கா,ஆசியா, ஆத்திரேலியா போன்ற பல நாடுகளில்  நடைபெற்ற பாடல் நிகழ்ச்சிகளில் பாடியுள்ளார். 2007 ஆம் ஆண்டில் செப்டம்பர் - அக்டோபர் மாதங்களில் கனடா மற்றும் ஜெர்மனியில் சிம்ப்ளி சோனு எனும் பெயரில் இசை நிகழ்ச்சி நடத்தினார். இந்த நாடுகளில் இசை நிகழ்ச்சி நடத்திய முதல் இந்தியப் பாடகர்  இவர் ஆவார்.

விருதுகள், அங்கீகாரங்கள்

1997 
பார்டர் எனும் திரைப்படத்தில் , சந்தேசே ஆதே எனும் பாடலுக்காக ஜீ தொலைக்காட்சி சினிமா விருதுகளில் சிறந்த ஆண் பின்னணிப் பாடகருக்கான விருது பெற்றார். அதே பாடலுக்காக ஆசிர்வாத் விருது மற்றும் சான்சுயி மக்கள் தேர்வு விருதுகளை அதே ஆண்டில் பெற்றார்.

2003 
தேசிய திரைப்பட விருதுகளில் சிறந்த ஆண் பின்னணிப் பாடகருக்கான விருதை கல் ஹோ எனும் பாடலைப் பாடியதற்காகப் பெற்றார். இதே பாடலுக்காக அப்சரா திரைப்படத் தயாரிப்பாளர்களின் கில்ட் விருது மற்றும் பாலிவுட் இசை விருதுகளையும் பெற்றார். மேலும் பிலிம்பேர் விருதையும் பெற்றார்.

வெளியிணைப்புகள்

சான்றுகள் 

1973 பிறப்புகள்
வாழும் நபர்கள்
இந்தியத் திரைப்படப் பாடகர்கள்
தென்னிந்திய பிலிம்பேர் விருதுகளை வென்றவர்கள்
பென் ஸ்டில்லர்

பென் ஸ்டில்லர் (இயற்பெயர்: பெஞ்சமின் எட்வார்ட் ஸ்டில்லர் Benjamin Edward "Ben" Stiller; பிறப்பு: 30 நவம்பர் 1965) என்பவர் அமேரிக்க நடிகர், திரைக்கதை எழுத்தாளர், நகைச்சுவை நடிகர், இயக்குநர் மற்றும் தயாரிப்பாளர் ஆவார். இவரின் பெற்றோர் புகழ்பெற்ற நகைச்சுவை நடிகர்களான ஜெர்ரி ஸ்டில்லர் மற்றும் ஆன் மியாரா.

உசாத்துணை 

அமெரிக்க ஆண் திரைப்பட நடிகர்கள்
1965 பிறப்புகள்
அமெரிக்கத் திரைப்பட இயக்குநர்கள்
நகைச்சுவையாளர்கள்
வாழும் நபர்கள்
அமெரிக்கத் திரைப்படத் தயாரிப்பாளர்கள்
அமெரிக்க ஆண் தொலைக்காட்சி நடிகர்கள்
இருபதாம் நூற்றாண்டு அமெரிக்க ஆண் நடிகர்கள்
இருபத்தொராம் நூற்றாண்டு அமெரிக்க ஆண் நடிகர்கள்
அமெரிக்க தொலைக்காட்சி எழுத்தாளர்கள்
பி (நிரலாக்க மொழி)

பி (ஆங்கிலம்:B) பெல் ஆய்வகத்தில் உருவாக்கப்பட்ட ஒரு கணினி நிரலாக்க மொழியாகும்.  கென் தாம்ப்சன், சி நிரலாக்க மொழியை உருவாக்கிய தென்னிசு இரிட்சியின் உதவியுடன் 1969-ல் இதை உருவாக்கினார்.  1970-ல் அதே ஆய்வுக்கூடத்தில் சி மொழி உருவாக்கப்பட்ட பிறகு இதன் பயன்பாடு குறைந்து தற்போது முற்றாக அற்றுவிட்டது.

மேற்கோள்கள்

நிரல் மொழிகள்
ஆலகாலம்

ஆலகாலம் (Halahala) என்பது இந்து தொன்மவியலின் அடிப்படையில் மிகவும் கொடிய விசமாகும். இந்த விசமானது அமுதம் வேண்டி அசுரர்களும், தேவர்களும் பாற்கடலை கடையும் பொழுது, கயிறாக பயன்படுத்தப்பட்ட வாசுகி பாம்பு வலி தாங்காமல் கக்கிய விசமாகும். 

இந்த விசம் உலகில் உள்ள உயிர்கள் அனைத்தையும் அழிக்க வல்லதாகவும், அதனால் சிவபெருமான் அதை உண்டதாகவும் புராணங்கள் கூறுகின்றன. அவ்வாறு சிவபெருமான் ஆலகாலத்தினை அருந்திய போது, அது வயிற்றுக்குள் செல்லாமல் இருக்க உமையம்மை சிவபெருமான் கழுத்தினை பிடித்தாகவும், அதனால் விசம் கண்டத்திலேயே தங்கி நீல நிறமாக கண்டம் ஆகியதாகவும் புராணம் சொல்கிறது.

ஆலகாலம் அசுரர்களையும், தேவர்களையும், முனிவர்களையும் துரத்தி வந்த காலத்தினை பிரதோச காலம் என்று சைவர்கள் கூறுகிறார்கள். இந்நிகழ்வு சனிக்கிழமையன்று நிகழ்ந்ததால் சனி பிரதோசம் வெகு சிறப்பான நாளாக கருதப்படுகிறது.

காண்க
 பிரதோசம்
 நீல கண்டர்

கருவி நூல்
மச்ச புராணம்

மேற்கோள்கள்

வெளி இணைப்புகள்

இந்து தொன்மவியல்
மலேசிய நேரம்

மலேசிய நேரம் அல்லது மலேசிய சீர் நேரம் (), () என்பது மலேசியா முழுவதும் கடைப்பிடிக்கப்படும் ஒரு நேர முறைமையாகும். இந்த நேர வலயம், கிரீன்விச் துள்ளிய நேரத்திற்கு () +07:30 மணி நேரம் முன்னதாக அமைகின்றது. கோலாலம்பூரில் முன்பு உள்நாட்டு நேரமாக GMT+06:46:48 என இருந்தது. 1880ஆம் ஆண்டு வரை இந்த நேரப் பயன்பாடு அமலில் இருந்து வந்தது. அதன் பின்னர் சிங்கப்பூரின் GMT+06:55:24 உள்நாட்டு நேரம் பயன்படுத்தப்பட்டது.

இரண்டாம் உலகப்போருக்குப் பின்னர், 1963 செப்டம்பர் 16ஆம் தேதி வரையில், பிரித்தானிய மலாயா சீர் நேரம் () என்று அழைக்கப்பட்டது. அந்தப் பிரித்தானிய மலாயா சீர் நேரம், கிரீன்விச் துள்ளிய நேரத்திற்கு +07:30 முன்னதாக அமைந்து இருந்தது.

1981 டிசம்பர் 31ஆம் தேதி, இரவு 11.30க்கு (2330 hrs local time), தீபகற்ப மலேசியாவைச் சேர்ந்த மக்கள் மட்டும், தங்களின் கடிகார நேரத்தை 12.00க்கு (00:00 hrs local time) முன்னதாக வைத்து சரி செய்து கொண்டார்கள். கிழக்கு மலேசியாவில் அமலில் இருந்த UTC+08:00 உள்நாட்டு நேர வலயத்திற்கு சரி சமமாக மலேசியா முழுவதும் நேரம் சரி செய்யப்பட்டது.

இந்தப் புதிய நடைமுறை வருவதற்கு முன்னர், இந்தியாவிற்கும் மேற்கு மலேசியாவிற்கும் நேர இடைவெளி 2 மணி நேரமாக இருந்தது. 1982 ஜனவரி 1லிருந்து நேர இடைவெளி முப்பது நிமிடங்கள் அதிகரிக்கப்பட்டு 2 1/2 மணி நேரமாக மாறியது.

வரலாறு
1981 டிசம்பர் 31ஆம் தேதி, தீபகற்ப மலேசியாவைச் சேர்ந்த மக்கள், தங்களின் கடிகார நேரத்தை 30 நிமிடங்கள் முன்னதாக வைத்து சரி செய்ய வெண்டும் என அரசாங்கம் கேட்டுக் கொண்டது. மலேசியாவில் 80 விழுக்காட்டு மக்கள் மேற்கு மலேசியாவில் வாழ்கின்றனர். அதனால், அரசாங்கத்தின் அந்தப் புதிய அறிவிப்பை வழக்கத்திற்கு மாறானதாகப் பலர் கருதினர்.

இருப்பினும், 1982 ஜனவரி 1லிருந்து நேர இடைவெளி முப்பது நிமிடங்களுக்கு கூட்டி வைக்கப்பட்டது. மேற்கு மலேசியாவில் 1982 ஜனவரி 1 நாள் காலை மணி 6.00 என்பது 6.30 என அதிகாரப்பூர்வமாக மாற்றம் கண்டது.

தீபகற்ப மலேசியா நேரம்

கிழக்கு மலேசியா நேரம்

வெளி இணைப்புகள் 
 Malaysian Standard Time  (Official site)
 Time Zones in Malaysia

மலேசியா
நேர வலயங்கள்
நாடு வாரியாக நேர வலயங்கள்
பர்ஃபி!

பர்ஃபி! (Barfi!) என்பது 2012 ஆம் ஆண்டு வெளியான இந்தித் திரைப்படம். இப்படத்திற்கு திரைக்கதை எழுதி, இயக்கி, தயாரித்தவர் அனுராக் பாசு, இத்திரைப்படத்தில் ரன்பீர் கபூர், பிரியங்கா சோப்ரா, இலியானா ஆகியோர் முதன்மை வேடங்களில் நடித்துள்ளனர். சிறந்த வெளிநாட்டுத் திரைப்படம் என்பதற்கு இந்திய அரசு பரிந்துரைத்த திரைப்படங்களில் இதுவும் ஒன்று. இத்திரைப்படம் பல்வேறு விருதுகளை வென்றுள்ளது. டார்ஜிலிங் நகரத்தில் படப்பிடிப்பு நடந்தது. இது நகைச்சுவையான திரைப்படம் ஆகும்.

கதைச்சுருக்கம் 
பர்பி(ரன்பீர் கபூர்) காது கேளாத, வாய் பேச முடியாத ஒரு அழகு இளைஞன். இயற்கை தனது அழகையெல்லாம் கொட்டி வரைந்திருக்கும் மலை முகடுகளில் ஒன்றான டார்ஜிலிங்கில் வசிக்கிறான். தந்தைக்கு ஏற்படும் வேலை மாற்றல் காரணமாக, டார்ஜிலிங் வரும் சுருதியை (இலியானா ) கண்டவுடன் காதல் கொள்கிறான். சுருதி ஏற்கனவே திருமணம் நிச்சயிக்கப்பட்டவள் என்று தெரிந்தும் காதலிக்கிறான். பர்பியின் சாகசங்கள், குறும்பு கொண்ட விளையாட்டுத்தனம் சுருதியை வெகுவாக கவர்கின்றன. அவளும் பர்பியை விரும்புகிறாள்.

விஷயம், சுருதியின் அம்மாவுக்கு தெரியவர, தனது பழைய காதல் அனுபவத்தை அறிவுரையாக சொல்லி, சுருதியின் மனதை மாற்றுகிறாள். அவளுக்கு நிச்சயம் செய்யப்பட்ட மணமகனையே மணம் முடித்து, கொல்கத்தா செல்கிறாள் சுருதி. காதலில் தோற்று விரக்தியுடன் இருக்கும் பர்பியின் தந்தைக்கு சிறுநீரகம் பழுதடைகிறது. ரண சிகிச்சைக்கு பணம் தேடி அலையும் பர்பி, தனது சிறுவயது பணக்காரத் தோழியான, ஆட்டிச பாதிப்புக் கொண்ட ஜில்மில்லை(பிரியங்கா சோப்ரா) கடத்திச் சென்று பணம் பறிக்க திட்டமிடுகிறான். இதில் நடக்கும் குளறுபடிக்கு நடுவில், ஜில்மில்லுக்கு தன் மேல் உள்ள பாசத்தை அறிந்து, அவளை பர்பி நேசிக்க தொடங்குகிறான். டார்ஜிலிங் காவல் அதிகாரி(சௌரப் சுக்லா) இருவரையும் தேடத் துவங்க, ஜில்மில்லும், பர்பியும் கொல்கத்தா வர நேர்கிறது.

தற்செயலாக, கொல்கத்தாவில்  தான் வேலை செய்யும் இடத்தில் பொருள்கள் வாங்க வரும் சுருதியை பர்பி பார்க்க நேர்கிறது. அவளை தன் வீட்டிற்கு அழைத்துச் சென்று, ஜில்மில்லை அறிமுகம் செய்து வைக்கிறான். ஒருநாள், மூவரும், கடைவீதியில் சிற்றுண்டி சாப்பிடுகையில், ஜில்மில் காணாமல் போகிறாள். ஜில்மில் கிடைத்தாளா? சுருதியின் வாழ்க்கை என்ன ஆனது? பர்பியின் கதை என்ன? என்ற பல கேள்விகளுக்கு விடையுடன் படம் முடிவடைகிறது.

மேற்கோள்கள் 
 

2012 இந்தித் திரைப்படங்கள்
இந்திய நாடகத் திரைப்படங்கள்
இந்தியத் திரைப்பட இயக்குனர்கள் வழிகாட்டிப் பெட்டிகள்
இந்திய இந்தித் திரைப்படங்கள்
ராஞ்சனா

அம்பிகாபதி என்கிற ராஞ்சனா (Raanjhanaa) என்பது 2013 ஆம் ஆண்டின் சூன் மாதம் வெளிவந்த இந்தித் திரைப்படம் ஆகும். இத்திரைப்படம் அம்பிகாபதி என்ற பெயரில் தமிழில் மொழிபெயர்த்து வெளியிடப்பட்டது.

இத்திரைப்படத்தை ஆனந்த் ராய் இயக்கினார். இதில் தனுஷ், சோனம் கபூர், அபேய் தியோல் ஆகியோர் முன்னணி வேடங்களில் நடித்தனர். பாடல்களுக்கு ஏ. ஆர். ரகுமான் இசையமைத்தார். தமிழில் வைரமுத்து பாடல் வரிகளையும் ஜான் மகேந்திரன் வசனமும் எழுதியிருந்தனர். இந்தியில் வெளிவந்து ஒரு வாரம் கழித்து 28 சூன் 2013 தமிழில் வெளியிடப்பட்டது.

கலைஞர்

 தனுஷ் குண்டன் ஷங்கராக
 சோனம் கபூர் சோயா ஹைதராக 
 சுவரா பாஸ்கர் பிந்தியா திரிபாதியாக பிந்திய 
 முகமது சீஷன் அய்யூப் முராரி குப்தாவாக
 அபய் தியோல் ஜஸ்ஜீத் சிங் ஷெர்கில் அல்லது அக்ரம் ஜைடி
 ஷில்பி மார்வாஹா ரஷ்மி ஷெர்கில், ஜஸ்ஜீத்தின் சகோதரி
 சூரஜ் சிங் ஆனந்தாக
 குமுத் மிஸ்ரா இன்சமாம் கலாப்-இ-ஹைதர் அக்கா என. குயாஜி, சோயாவின் தந்தை
 ராகுல் சவுகான் இன்ஸ்பெக்டர் அசோக் திரிபாதி, பிந்தியாவின் தந்தை
 சானியா அங்க்லேசரியா இளம் சோயா ஹைதராக
 அரவிந்த் கவுர் குப்தாஜியாக ஒரு கேமியோ தோற்றத்தில்
 சுஜாதா குமார் முதல்வராக
 விபின் சர்மா குண்டனின் தந்தை சிவ்ராமன் ஷங்கராக ஒரு கேமியோ தோற்றத்தில்
 ஈஸ்வாக் சிங் ஷாஹிதாக
 தேஜ்பால் சிங் இஷார் சிங் ஷெர்கில், ஜாஸ்ஜீத் மற்றும் ரஷ்மியின் தந்தை
 நிஷா ஜிண்டால் ஜே.என்.யு மாணவராக
 மன்வீர் சவுத்ரி ஜே.என்.யு மாணவராக
 மறைந்த ஜின்னி சிங் ஒரு ஜே.என்.யூ ஆர்வலராக

குறிப்புகள்

வெளி இணைப்புகள்

2013 இந்தித் திரைப்படங்கள்
இந்தியில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
தனுஷ் நடித்துள்ள திரைப்படங்கள்
இந்திய இந்தித் திரைப்படங்கள்
ஏ. ஆர். ரகுமான் இசையமைத்த திரைப்படங்கள்
பி. எஸ். வீரப்பா

பி. எஸ். வீரப்பா (9 அக்டோபர் 1911 - 9 நவம்பர் 1998) புகழ்பெற்ற தமிழ்த் திரைப்பட நடிகர் ஆவார்.  பெரும்பாலான படங்களில் வில்லனாக நடித்த இவர் திரைப்படத் தயாரிப்பாளராகவும் இருந்துள்ளார்.

ஆரம்பகால வாழ்க்கை 
1911-ஆம் ஆண்டு காங்கேயத்தில் பிறந்த வீரப்பா பொள்ளாச்சியில் உள்ள தனது தாத்தாவின் வீட்டில் வளர்ந்தார்.  படிப்பின் மீது ஆர்வம் கொண்டிருந்த போதிலும், அதிகப்படியான குடும்ப உறுப்பினர்களும், குறைந்த குடும்ப வருமானம்  இருந்த காரணத்தினாலும் பல சிறு வியாபாரம், தொழில்களில் ஈடுபட்டார்.  சென்னைக்கு வரும் முன்னர் கோயில் திருவிழாக்களில் நடைபெறும் நாடகங்களில் நடித்து வந்தார். சிவன்மலையில் அப்படி நடைபெற்ற ஒரு நாடகத்தில் இவரைப் பார்த்த கே. பி. சுந்தராம்பாளும் அவரது சகோதரரும், சென்னைக்கு வருமாறும், திரைப்படங்களில் நடிக்குமாறும் வலியுறுத்தினர்.  சென்னைக்கு வந்த பிறகு கே. பி. சுந்தராம்பாள் தன்னுடைய ஒரு சிபாரிசுக் கடிதத்துடன் இவரை இயக்குநர் எல்லீஸ் ஆர். டங்கனிடம் அனுப்பினார்.

திரைப்பட வாழ்க்கை 
பி. எஸ். வீரப்பாவின் உரத்த சத்தத்துடன் கூடிய பயங்கரச் சிரிப்பு அந்தக்காலத்துத் திரைப்பட இரசிகர்களிடையே மிகப் பிரபலம்.  கே. பி. சுந்தராம்பாள் முக்கிய வேடத்தில் நடித்த, டங்கனின் மணிமேகலை என்கிற திரைப்படத்தில் வீரப்பா அறிமுகமானார். தனது முத்திரைச் சிரிப்பான உரத்த ஹா ஹா ஹா.. என்பதை சக்கரவர்த்தி திருமகள் திரைப்படத்தில் செய்தார். இந்தச் சிரிப்பிற்குக் கிடைத்த வரவேற்பின் காரணமாக அதன் பிறகு, இதை தனது பாணியாக எல்லா படங்களிலும் பயன்படுத்த ஆரம்பித்தார். எம். ஜி. ஆர், சிவாஜி கணேசன் போன்றோரிலிருந்து கமல்ஹாசன், ரஜினிகாந்த், விஜயகாந்த் போன்றோர் படங்கள் வரை நடித்துள்ளார்.

நடித்த திரைப்படங்கள் 
 ஸ்ரீ முருகன் (1946)
 இதய கீதம் (1950)
 மாப்பிள்ளை (1952)
 மதன மோகினி (1953)
 ஜெனோவா (1953)
 நாம் (1953)
 காவேரி (1955)
 அலிபாபாவும் நாற்பது திருடர்களும் (1956)
 மர்ம வீரன் (1956)
 மகாதேவி (1957)
 தங்கமலை ரகசியம் (1957)
 செங்கோட்டை சிங்கம் (1958)
 சிவகங்கை சீமை (1959)

பி. எஸ். வீரப்பாவின் புகழ்பெற்ற நடிப்பு பாணிகள், முத்திரை வசனங்கள் 
 எதிர் நாயகன்களுக்கு உரிய உரத்த ஹா ஹா ஹா.. சிரிப்பு (சக்கரவர்த்தி திருமகள் திரைப்படத்திலிருந்து, கிட்டத் தட்ட எல்லா படங்களிலும்)
 சபாஷ், சரியான போட்டி.. (வஞ்சிக்கோட்டை வாலிபன் திரைப்படத்தில்)
 மணந்தால் மகாதேவி, இல்லையேல் மரண தேவி (மகாதேவி திரைப்படத்தில்)

உசாத்துணை 
The superstar villain, ராண்டார் கை, தி இந்து, ஆகத்து 2, 2014

வெளி இணைப்புகள் 
இணைய திரைப்பட தரவு தளத்தில்(imdb) பி. எஸ். வீரப்பா பற்றி (ஆங்கிலத்தில்)

1911 பிறப்புகள்
1998 இறப்புகள்
தமிழ் நபர்கள்
தமிழ்த் திரைப்படத் தயாரிப்பாளர்கள்
தமிழ்த் திரைப்பட நடிகர்கள்
கலைமாமணி விருது பெற்றவர்கள்
தமிழ்நாட்டுத் திரைப்பட நடிகர்கள்
தமிழ்நாட்டுத் திரைப்படத் தயாரிப்பாளர்கள்
தொடரிமக் குறிகை

எல்லாக் காலத்திலும், வரையறை இன்றி எந்த அளவையும் ஏற்று விளங்கக் கூடியது தொடரிமக் குறிகை (Analog signal) ஆகும். இயற்கையில் நாம் காணும் காட்சிகள் தொடரிமக் குறிகை வகையைச் சேர்ந்ததாகும். எடுத்துக்காட்டாக, ஓடும் நதியைக் காணும் போது, நீர், நின்று நின்று பாயாமல், சீராகத்தான் பாய்வதாகத் தெரிகிறது. அதே அந்த நதியை ஒவ்வொரு குறித்த இடைவேளையில் நிலைப்படம் பிடித்து (எ.கா 5 நொடிக்கு ஒரு முறை), அவற்றை அதே இடைவேளைகளில் வரிசைப் படுத்திப் பார்த்தோமானால், அது எண்ணிமக் குறிகை வகையைச் சார்ந்திடும்.    

இயற்கையில் நாம் கேட்கும் ஒலிகளும் இவ்வகையைச் சேர்ந்தனவே.

மேற்கோள்கள்

குறிகைச் செயலாக்கம்
தைத்திரீய உபநிடதம்

தைத்திரீய உபநிடதம் கிருட்டிண யசூர்வேதத்தில் அமைந்துள்ளது. இந்த உபநிடதம் 31 மந்திரங்கள் கொண்டது. இது மூன்று அத்தியாயங்கள் (வல்லிகள்) கொண்டது. வல்லிகள் பல பகுதிகளை கொண்டது. பகுதிகளுக்கு அனுவாகம் என்பர். இவ்வுபநிடதத்திற்கு ஆதிசங்கரர் மற்றும் மத்வர் ஆகியவர்கள் விளக்கவுரை எழுதியுள்ளனர்.

சாந்தி மந்திர விளக்கம் 
மித்திர தேவர், வருண தேவர், அர்யமா தேவர், இந்திர தேவர், பிரகசுபதி தேவர், நீண்ட கால்களுடைய விட்ணு தேவர் எங்களுக்கு மங்களத்தை கொடுப்பவர்களாக இருக்கட்டும். நேரில் காணக்கூடிய பிரம்மமாகவும், அறிவு வடிவாகவும், சத்ய வடிவாகவும் உள்ள இரண்யகர்ப்பதேவருக்கு எங்கள் வணக்கங்கள் உரித்தாகட்டும். அந்த இரண்யகர்ப்ப தத்துவம் என்னையும் என் குருவையும் காப்பாற்றட்டும். ஓம் சாந்தி சாந்தி சாந்தி.

உபநிடத சாரம்

முதல் வல்லியில் 
இருபத்திநான்கு தேவதைகளை தியானம் அல்லது உபாசனைக்கு  எடுத்துக்கொள்ளப்படுகிறது. இறைவனை ஓங்காரரூபமாக வர்ணித்து, ஓங்காரத்திடம் வேண்டுதல் விடுக்கப்படுகிறது. ஆரோக்கியமான உடல், நல்வாக்கு, ஞாபகசக்தி, குரு பரம்பரை காக்க நல்ல சீடர்கள் வேண்டப்பட்டு இறுதியில் இறைவனுடன் ஒன்றாக கலந்து விடவேண்டும் என்று வேண்டப்படுகிறது. ஓங்கார உபாசனம், சம்ஹிதா உபாசனம், வியாக்கிருதி உபாசனம், இரண்யகர்பர் உபாசனம், பாங்காத்த உபாசனம் விளக்கப்படுகிறது.

இரண்டாவது வல்லியில் 
பிரம்மத்தை விளக்குகிறது. எது சத்தியமாகவும், ஞானமாகவும், எல்லையற்றதாகவும் இருக்கிறதோ அதுவே பிரம்மம். அந்த பிரம்மத்தை மனதுக்குள் அறிய வேண்டும். அந்த பிரம்மத்தை அறிந்தவன் பிரம்மாகவே இருந்து அனைத்தையும் அடைகிறான். பிரம்மத்தை ‘அத்யாரோபம் அபவாத நியாயம்’ தத்துவம் மூலம் விளக்கப்படுகிறது.

பிரபஞ்சமும், சீவராசிகளும் பிரம்மத்திலிருந்து தோண்றியது என்று பிரம்மத்தைக் காட்டி, இப்படைப்பை காரியமாக காட்டுதல் ’அத்யாரோபம்’ ஆகும். பிறகு கார்யமான இந்த உலகம் காரணத்திலிருந்து வேறாக இல்லை என்று காரியத்தை நீக்குதல் ’அபவாதம்’ ஆகும். ஒரு சீவனின் அனாத்மாவாக இருக்கின்ற உடல் ஐந்து கோசங்களாக பிரிக்க்ப்படுகிறது. அவை 1 அன்னமய கோசம் 2 பிராணமய கோசம் 3 மனோமய கோசம் 4 விஞ்ஞானமய கோசம் 5 ஆனந்தமய கோசம். ஒவ்வொரு கோசத்தை நீக்கும்பொழுது அந்த கோசத்துடன் சேர்ந்து இவ்வுலகமும் நீக்கப்படுகிறது. உதாரணமாக அன்னமய கோசமான இந்த சட உடல் ஆத்மா அல்ல என்று அன்னமய கோசத்தை நீக்கும்பொழுது இந்த சட உலகமும் நீக்கப்படுகிறது. இவ்விதம் ஐந்து கோசஙகளும் நீக்கப்படும் பொழுது அனைத்துப் படைப்புகளும் உண்மையல்ல என்று உணர்த்தப்பட்டு, ஆனந்த வடிவாகவும், ஆத்மவாகவும் உள்ள பிரம்ம தத்துவம் விளக்கப்படுகிறது.

ஈஸ்வரனே மாயையின் துணைகொண்டு இப்படைப்பிற்கு உபாதான காரணமாகவும், நிமித்த காரணமாகவும் விளக்கப்படுகிறது. பிரம்மம் அறியப்படாதபொழுது பயத்திற்கும், அறியப்படும்பொழுது அபயத்திற்கும் இருப்பிடமாகவும் விளங்குகிறது. இறுதியில் ஞானி பிரம்மத்தை அடைகிறான். ஆனால் அஞ்ஞானியோ பிரம்மத்தை அடைவதில்லை. இந்த விசாரணைக்கு  ஆனந்த மீமாம்சை  என்பர்.

மூன்றாவது வல்லியில் 
அன்னதானம் வலியுறுத்தப்பட்டு, உணவை நாம் எவ்விதம் கொடுக்கிறோமோ அவ்விதமே நமக்கும் கிடைக்கிறது என்ற நியதி கூறப்படுகிறது. இறுதியாக  சீவ –  பிரம்மம ஐக்கியம் கூறி இந்த ஆத்ம ஞானம் அடைந்தவன் ஆனந்தத்தில் களிக்கிறான் என்பதுடன் இந்த உபநிடதம் முடிகிறது.

மேற்கோள்கள்

வெளி இணைப்புகள் 

 http://www.sacred-texts.com/hin/sbe15/sbe15022.htm
 தைத்தீரிய உபநிடதம் தமிழில் கேட்க
சமசுகிருத நூல்கள்
உபநிடதங்கள்
இந்து தத்துவ நூல்கள்
இந்து சமய நூல்கள்
ஷேடோ (2013 திரைப்படம்)

ஷேடோ என்பது 2013 ஆம் ஆண்டில் வெளியான தெலுங்குத் திரைப்படம். இதை மெஹெர் ரமேஷ் இயக்கியுள்ளார். வெங்கடேஷ், டாப்சி, ஸ்ரீகாந்த், மதுமிதா ஆகியோர் முதன்மை வேடங்களில் நடித்துள்ளனர். இது ஏப்ரல் 26, 2013 அன்று வெளியானது.

பாடல்கள்

மேற்கோள்கல்

இணைப்புகள் 
 

2013 தெலுங்குத் திரைப்படங்கள்
இந்தியத் தெலுங்குத் திரைப்படங்கள்
பாடிகார்டு (2012 திரைப்படம்)

பாடிகார்டுஎன்பது 2012 ஆம் ஆண்டில் வெளியான தெலுங்குத் திரைப்படம். இதை இயக்கியவர் கோபிசந்து மலினெலி. தயாரித்தவர் பெல்லங்கொண்டா சுரேஷ். வெங்கடேஷ், திரிசா ஆகியோர் முன்னணி வேடங்களில் நடித்துள்ளனர் இது மலையாளத் திரைப்படமான பாடிகார்டு என்பதைத் தழுவி எடுக்கப்பட்டது. இதற்கு எஸ். தமன் இசையமைத்துள்ளார். இது ஜனவரி 14, 2012 அன்று வெளியானது.

நடிகர்கள் 

வெங்கடேஷ் வெங்கியாக
கீர்த்தியாக திரிசா
 சுவாதியாக சலோனி அசுவதி
 வரதராஜா நாயுடாக பிரகாஷ் ராஜ்
 சிவா ரெட்டியாக கோட்டா சீனிவாச ராவ்
 கல்லூரி முதல்வராக ஜெய பிரகாஷ் ரெட்டி
   சுப்பராஜுயாக சங்கரமா
 கீர்த்தியின் தாயாக பிரகதி
  மீனாட்சி தீட்சித் (சிறப்புத் தோற்றம் )

தயாரிப்பு 

மலையாளத்தில் வெளியான பாடிகார்டு படத்தின் வெற்றியை தொடர்ந்து இதனை தெலுங்கில் மொழிமற்றம் செய்து எடுக்க தயாரிப்பாளர் பெல்லம்கொண்டா சுரேஷ் முடிவுசெய்தார்.அதன்படி தெலுங்கு பதிப்பில் நடிக்க வெங்கடேஷ் மற்றும் மலையாள பதிப்பை இயக்கிய இயக்குநர் சித்திக்கை அணுகினர்.ஆனால் இயக்குநர் சித்திக் இந்தி  மற்றும் தமிழில் (காவலன்) இந்த திரைப்படத்தின் மொழி மற்றம் செய்து கொண்டுயிருந்தார்.பின்னர் கோபிசந்த் மாலினேனி இயக்குநராகத் தேர்ந்தெடுக்கப்பட்டார்.

வரவேற்பு

விமர்சன பதில் 

பாடிகார்ட் பொதுவாக விமர்சகர்களிடமிருந்து நேர்மறையான விமர்சனங்களைப் பெற்றது. இந்துசுதான் டைம்சு இதை 5க்கு 3 என மதிப்பிட்டது, இது "சரியான குடும்ப பொழுதுபோக்கு" என்று அழைத்தது.

மேற்கோள்கள் 

2012 தெலுங்குத் திரைப்படங்கள்
இந்தியத் தெலுங்குத் திரைப்படங்கள்
பாடிகார்டு (2010 திரைப்படம்)

பாடிகார்டு என்பது 2010 ஆம் ஆண்டில் வெளியான மலையாளத் திரைப்படம். இதை சித்திக் இயக்கியுள்ளார். திலீப், நயன்தாரா ஆகியோர் முன்னணி வேடங்களில் நடித்துள்ளனர். பிரபுதேவா பாடல்களுக்கு நடன வடிவம் கொடுத்துள்ளார். இது ஜனவரி 23, 2010 அன்று வெளியானது. இத்திரைப்படம் தமிழ், தெலுங்கு, கன்னடம், இந்தி மொழிகளிலும் வெளியானது.

நடிகர்கள் 

  ஜெயகிருஷ்ணனாக திலீப்
  அம்முவாக நயன்தாரா
  சேதுலட்சுமியாக மித்ரா குரியன் (அம்முவின் தோழி)
  அசோக்கேட்டனாக தியாகரஜன் (அம்முவின் தந்தை)
 கல்லூரி முதல்வராக கொச்சின் ஹனிபா
 கல்லூரி மாணவர்களாக ரோனி டேவிட் மற்றும் சித்தார்த்த சிவா

விருதுகள்

மேற்கோள்

வெளியிணைப்பு 

2010 மலையாளத் திரைப்படங்கள்
இந்திய மலையாளத் திரைப்படங்கள்
தியாகராஜன் நடித்த திரைப்படங்கள்
கிருஷ்ணம் வந்தே ஜகத்குரும்

கிருட்டிணம் வந்தே சகத்துகுரும் என்பது 2012 ஆம் ஆண்டு வெளியான தெலுங்குத் திரைப்படம் ஆகும். இதன் பொருள் கிருட்டிணனைப் போற்று, அவனே அண்டத்திற்கும் தலைவன் என்பதாகும். ராணா டக்குபாதி, நயன்தாரா ஆகியோர் முதன்மை வேடங்களில் நடித்துள்ளனர். இது தமிழில் ஓங்காரம் என்ற பெயரில் வெளியானது. இந்தியிலும் வெளியாகவுள்ளது.

2012 தெலுங்குத் திரைப்படங்கள்
தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்
இந்தியத் தெலுங்குத் திரைப்படங்கள்
அமிர்தம்

இந்து தொன்மவியலின் அடிப்படையில் அமிர்தம் () (சமஸ்கிருதம்:अमृत;அமிர்தா)  என்பது அமரத்துவத்தை தருகின்ற உணவாகும். இதற்கு அமுதம், அமிழ்தம், தேவாமிர்தம், தேவருணவு என்றும் பெயருண்டு.

தேவ உலகத்தில் வாழுகின்ற தேவர்களும், கடவுள்களும் அமிர்தத்தினை உணவாக அருந்துவதாக புராணங்கள் குறிப்பிடுகின்றன.

அமரத்துவத்தினை விரும்பிய தேவர்களும், அரக்கர்களும் பாற்கடலை கடைந்து அமுதத்தினைப் பெற்றனர்.

மேற்கோள்கள்

இந்து சமயம்
இந்து தொன்மவியல்
சரவாக் மக்கள் சீர்திருத்தக் கட்சி

சரவாக் மக்கள் சீர்திருத்தக் கட்சி (Sarawak People's Aspiration Party, , ) என்பது போர்னியோவைத் தளமாகக் கொண்டு உருவாக்கப்பட்ட ஒரு தேசியக் கட்சியாகும். சபா, சரவாக் மாநிலங்களில் உள்ள அரசியல் கட்சிகளை ஒன்றிணைப்பதற்காக இந்தக் கட்சி தோற்றுவிக்கப்பட்டது. 

இந்தக் கட்சியைச் சுருக்கமாக ஸ்டார் (STAR) முன்பு என்று அழைப்பார்கள். போர்னியோ 7 அம்சத் திட்டத்தைச் செயல்படுத்துவதே அதன் தலையாய நோக்கமாகும்.

வரலாறு

1995ஆம் ஆண்டு, சரவாக் மாநிலத்தின் அமைச்சரவையில் டாக்டர் பாத்தாவ் ரூபிஸ் ஓர் அமைச்சராக இருந்தபோது மலேசியப் பொதுத் தேர்தல் நடைபெற்றது. அதில் பாரிசான் நேசனல் கூட்டணிக்கு எதிராக, பாத்தாவ் ரூபிஸ் சுயேட்சை வேட்பாளர்களுக்கு ஆதரவு வழங்கினார் எனும் குற்றச்சாட்டின் பேரில், அவரை முதலமைச்சர் டத்தோ பாத்திங்கி ஹாஜி அப்துல் தாயிப் முகமட் பதவிநீக்கம் செய்தார். அப்போது சரவாக் தேசிய கட்சியில் (Sarawak National Party), பாத்தாவ் ரூபிஸ் முக்கிய பதவியில் இருந்தார்.

அதன் பின்னர், ஒரு புதிய அரசியல் கட்சியை உருவாக்க வேண்டும் எனும் நோக்கத்தில், ஜியென் அனாக் நியோகெக் (Jien anak Nyokek) என்பவருடன் இணைந்த பாத்தாவ் ரூபிஸ், மாநில சீர்திருத்தக் கட்சியைத் தோற்றுவித்தார். 1996ஆம் ஆண்டின் தொடக்கத்தில், மாநில சீர்திருத்தக் கட்சியைப் பதிவு செய்வதற்கு, கோலாலம்பூரில் இருக்கும் சங்கங்களின் பதிவதிகாரியிடம் விண்ணப்பம் செய்யப்பட்டது.

1996 சரவாக் மாநிலத் தேர்தல்

சங்கங்களின் பதிவதிகாரியிடம் இருந்து அனுமதி கிடைப்பதற்கு காலதாமதமானது. அதனால், 1996 செப்டம்பர் மாதம் நடைபெற்ற சரவாக் மாநிலத் தேர்தலில் மாநில சீர்திருத்தக் கட்சி கலந்து கொள்ள முடியவில்லை. பாத்தாவ் ரூபிஸும்  அவருடைய பங்காளிகளும் சுயேட்சைகளாகப் போட்டியிட்டனர். அந்தத் தேர்தலில் எவரும் வெற்றி பெறவில்லை. இருப்பினும், வைப்புத் தொகையை இழக்காத வகையில் கணிசமான வாக்குகளைப் அவர்கள் பெற்றனர்.

1996 அக்டோபர் 9ஆம் தேதி, மாநில சீர்திருத்தக் கட்சி, சங்கங்களின் பதிவதிகாரியால் அதிகாரப்பூர்வமாகப் பதிவு செய்யப்பட்டது. 1997 மார்ச் 9ஆம் தேதி, அக்கட்சியின் தலைவராக பாத்தாவ் ரூபிஸ் பொறுப்பேற்றார். இன்று வரை, சரவாக் மாநிலத்தில் ஒரே எதிர்க்கட்சியாக மாநில சீர்திருத்தக் கட்சி இருந்து வருகிறது. 2012  ஜனவரி 6இல் இக்கட்சியின் சபா மாநில அலுவலகம் திறக்கப்பட்டது. 2013 மே 5இல் நடைபெறவிருக்கும் மலேசியப் பொதுத்தேர்தலில், இந்தக் கட்சி 28 நாடாளுமன்ற 49 சட்டசபை இடங்களில் போட்டியிடுகிறது.

மேற்கோள்கள்

மலேசிய அரசியல் கட்சிகள்
சபா
சரவாக்கில் அரசியல்
சோம பானம்

இந்து தொன்மவியலின் அடிப்படையில் சோம பானம் (சமஸ்கிருதம்: सोम, சோமா) என்பது ஆரியர்கள் அருந்தும் பானமாகும். மயக்கம் தரும் பானங்களில் வேதகால மக்களிடையே மிக விரிவாக பரவி இருந்தது.

சந்திரக்கடவுளாகிய சோமன் வருகின்ற நள்ளிரவில் இந்த பானம் தயாரிக்கப்படுவதாகவும், இந்த பானத்தினை தயாரிக்க பயன்படும் தாவரம் சோம தாவரம் என்றுள்ளதாலும் இந்த பானம் சோம பானம் என்று அழைக்கப்படுகிறது. இந்த பானம் அமரத்துவத்தை தர வல்லதாகவும், மயக்கம்  தர வல்லதாகவும் சித்தரிக்கப்படுகிறது.

தயாரிப்பு முறை

இந்த சோம பானத்தினை தயாரிக்கின்ற முறைகள் பற்றி சாம வேதத்தில் குறிப்புகள் காணப்படுகின்றன. ரிக்வேதம் 9ஆம் அத்தியாயம் முழுமையும், மற்ற அத்தியாயங்களில் நூற்றுக்கணக்கான செய்யுட்களிலும் சோம பானம் தயாரிக்கும் முறை குறிப்பிடப்பட்டுள்ளது. உயர்ந்த மலைகளில் வளரும் சோமக்கொடிகளை பறித்து மரப்பாத்திரத்தில் வைத்து மரக்கட்டைகளால் இடித்து தூளாக்கப்பட்டு, நிழலில் உலர்த்தி, நீரில் கரைத்து கம்பளித்துணியில் வடிகட்டி, தேன், பால் அல்லது தயிருடன் கலந்து மரப்பாத்திரங்களிலும், உலேகப்பாத்திரங்களிலும் கலசங்களிலும் பாதுகாத்து வைக்க வேண்டும். இது மிகச்சுவையாகவும், மயக்கம் தரும் ஒரு வகை பானம். ”சோம பானம் அருந்தி நாங்கள் அமரர் ஆனோம்” என்று ரிக்வேதம் 8-48-3ல் குறிப்பிடப்பட்டுள்ளது. சோம பானம் தயாரிக்கப்படும் சோமக் கொடியை சந்திரனுடன் (சோமன்) இணைத்து சொல்லப் படுகிறது. சோமக்கொடிகள் சந்திரனைப் போலவே வளர்பிறை காலத்தில் சிறிது சறிதாக வளர்ந்து பெளர்ணமி அன்று நீண்டு வளர்ந்து முழு வளர்ச்சி அடைகிறது. தேய் பிறை காலத்தில் சோமக்கொடி சிறிது சிறிதாக செடியின் உயரம் குன்றி அமாவாசை அன்று மிகச் சிறிதாகி விடுகிறது. வேறு எந்த தாவரமும் சோமக் கொடிகள் போன்று இவ்வாறு வளர்பிறை மற்றும் தேய்பிறையின் போது மாற்றம் பெறுவதில்லை.

சிறப்புகள்
சோமபானம் தெய்வபூசைக்கு மிக முக்கியமான பூசைப் பொருள் ஆகும். இந்திரன், அக்னி, வருணன் போன்ற தேவர்களை சோமபானத்தை பருக வேண்டினர். சோமபானத்தை தேவர்களுக்கு படைத்த பின்பு தான் தாம் பருகுவர். தமது தேவர்களை மகிழ்விக்க சோமபானம் வலிமையான ஒன்று. சோமயாகத்தின் போது சோம பானத்தை பருக சிறப்பு விதிகள் உண்டு. மாலை வேளைகளில் அரசர்களும், அரசப்பிரதானிகளும் சோமபானம் அருந்துவர். போரின்போது படைத்தலைவர்கள், அணித்தலைவர்கள் சோம பானம் அருந்தி போர் செய்வார்கள். சோமத்தில் பாலும் தேனும் கலந்து ’சோமரசம்’  தயாரிக்கப்படுகிறது. வேதனையை மறக்கும், உடலுக்கு புத்துணர்ச்சி  உண்டாக்கும். அதனால் முனிவர்கள் வேள்விகளின் போதும், படைத்தலைவர்கள், வீரர்கள் போரின் போதும் உடல் தளர்ச்சி அடையாமல் தொடர்ந்து சுறுசுறுப்பாகவும், மனவுறுதியுடன் செயல்பட உதவுகிறது. மேலும் உடலுக்கு குளிர்ச்சி தருவதுடன், நரம்புகளுக்கு புத்துணர்ச்சி அளிக்கிறது.

ரிக்வேத கால முனிவர்கள் சோமபானத்தை பலவாறு சிறப்பித்து மந்திரங்கள் இயற்றியுள்ளனர். கண்வ முனிவரின் மகன் குசூதி என்ற முனிவர் இந்திரனுக்கு விருப்பமான சோம பானத்தைக் குறிப்பிடுகிறார் (ரிக்வேதம் 8-71-7 & 8). சோமத்தை பற்றி அதிக சூக்தங்கள் செய்தவர் காசியப அசித் தேவல் (ரிக்வேதம் 9-5-1). சோமம் குறித்த துதிப்பாடல்கள் மூன்று பாதங்கள் கொண்ட காயத்ரி சந்தத்தில்தான் உள்ளது.  ரிக்வேதம் 9வது மண்டலத்தில் 114 சூக்தங்களில் சோமத்தின் பெருமை பாடப்பட்டுள்ளது.

ஆதாரம்
 
 
 ரிக்வேதம், மூன்று தொகுதிகள், அலைகள் வெளீட்டகம், சென்னை
 ரிக்வேத கால ஆரியர்கள், இராகுல சாங்கிருத்தியன், அலைகள் வெளீட்டகம், சென்னை

இந்து தொன்மவியல்
குரவைக் கூத்து

குரவைக்கூத்து என்பது கூத்தின் ஒரு வகையாகும். இவ்வகைக் கூத்து பழங்காலத் தமிழ்ச் சமூகம் தொட்டு இன்றுவரை வழக்கிலுள்ளது. போர் நிகழும் காலத்திலும், ஏதேனும் தீங்கு நிகழுமோ என்ற அச்சம் அலைக்கழிக்கும் வேளையிலும், பொழுது போக்குக்காகவும் குறவர்கள் குரவைக் கூத்து ஆடப்பட்டு வந்ததுள்ளனர். குரவைக் கூத்தினை 'மலை நடனம்' 'மலைக்குறவர் நடனம்' என்று அபிதான சிந்தாமணி குறிக்கின்றது. தொடக்கக் காலத்தில் மக்களின் பொழுது போக்காகக் கூத்து விளங்கியது. காலப்போக்கில் கருத்துகளின் அடிப்படையில் ஆடப்பெறும் கூத்தாக உருப்பெற்றது எனலாம்.  குரவைக் கூத்திற்குத் தெற்றியாடல் என்ற பெயர் பிற்காலத்தில் வழங்கப்பட்டது.

போர்க்காலக் குரவை

போர்க்காலத்தில் ஆடப்படும் குரவைக் கூத்தில் கோபமும், வீரமும் மிக்குத் தோன்றும். இதனைச் 'சினமாந்த வெறிக்குரவை' எனப் புறநானூறு குறிப்பிடுகிறது.

தண்குரவை 
போரில்லாத காலங்களில் அமைதியான முறையில் குரவைக் கூத்து நடைபெறும். இது தண்குரவை என அழைக்கப்பட்டது.

இதனை

'திண்திமில் வன்பரதவர்
வெப்புடைய மட்டுண்டு
தண்குரவைச் சீர்தூக்குந்து'

என்று புறநானூறு எடுத்துரைக்கின்றது.

தீவினை அச்சத்தின் போது 

தீங்கு நிகழுமோ என்ற அச்சம் அலைக்கழிக்கும் வேளையில் தீங்கு நிகழாமல் காக்கும் 'காப்பு'-ஆக குரவையைக் கருதினர்.  குடத்துப் பால் உறையாமை, இமிலேறு கண்ணீர் சொரிதல், வெண்ணெய் உருகாமை, மறி மடங்கி ஆடாமை முதலான தீ நிமித்தங்களால் ஏதேனும் தீங்கு நேருமோ  என ஆயர்கள் அஞ்சினர். எனவே  அனைவரும் ஒன்று கூடி குரவைக் கூத்தாடினர் என்று சிலப்பதிகாரம் கூறுகின்றது.

குரவைக் கூத்தின் முறைகள் 
 தலைக்கைத் தருதல்

தழூஉ 
குரவைக் கூத்தாடும் போது ஒருவரை ஒருவர் தழுவியாடும் வழக்கம் உண்டு. கூத்தில் ஆடும் ஆடவரும் பெண்டிரும் இரண்டிரண்டு பேராகத் தழுவி ஆடுவர். இவ்வகைக் குரவையினை இலக்கியங்கள் தழூஉ என வகைப்படுத்துகின்றன.இருவராகத் தழுவி ஆடும் போது ஆடியபடியே தழுவும் தமது இணையை மாற்றுவர். ஒரே இணையோடு இறுதிவரை ஆடுவதில்லை ஆட்டத்தின் போக்கில் பிணைகள் மாறிக்கொண்டேயிருக்கும். இதனைப் 'பல் பிணைத் தழீஇ' எனத் திருமுருகாற்றுப்படை குறிப்பிடுகின்றது.

தலைக்கைத் தருதல்

குரவைக் கூத்தும் ஏழிசையும்

மேற்கோள்களும் குறிப்புகளும் 

தமிழர் ஆடற்கலைகள்
கேன உபநிடதம்

கேன உபநிடதம்சாமவேதத்தில் அமைந்துள்ள இந்த உபநிடதம் ”கேன” என துவங்குவதால் இதற்கு கேன உபநிடதம் என்று பெயர் ஆயிற்று. ’கேன’ என்பதற்கு சமஸ்கிருதத்தில் ’கேள்வி’ என்று பொருள். இவ்வுபநிடதம் கேள்வியுடன் துவங்குவதால் இதற்கு கேன உபநிடதம் பெயராயிற்று. இந்த உபநிடதம் 35 மந்திரங்களுடன், நான்கு பகுதிகள் கொண்டது. இந்த உபநிடதத்திற்கு ஆதிசங்கரர், மத்வர் ஆகிய மகான்கள் விளக்க உரை எழுதி உள்ளனர்..

சாந்தி மந்திர விளக்கம்
எனது உடல் உறுப்புக்கள் ஆற்றல் பெறட்டும்.வாக்கு, பிராணன், கண், செவி, மற்றும் அனைத்து உடல் உறுப்புகளும் ஆற்றல் பெறட்டும். உபநிடதங்களால் மட்டும் அறியப்படும் பிரம்மம் அனனத்துமாக உள்ளது. நான் பிரம்மத்தை மறுக்காமல் இருப்பேனாக. பிரம்மம் என்னை மறுக்காமல் இருப்பாராக. அந்த ஆத்மாவை அறியும் வழியில் முழு ஈடுபாடுடைய என்னிடத்தில் உபநிடதங்களில் கூறப்பட்டுள்ள தகுதிகள் எவையோ அவைகள் என்னிடத்தில் இருக்கட்டும். ஓம் சாந்தி சாந்தி சாந்தி.

உபநிடத சாரம்
உடல் எப்படி சடமோ, அதுபோல் மாற்றத்தை அடைந்து கொண்டிருக்கும் மனமும் சடம் என உணர்ந்து, இவற்றுக்கு வேறான , மாறாத, நிலையான மெய்ப்பொருள் உள்ளதா? என்ற சீடனின் கேள்வியுடன் இவ்வுபநிடதம் துவங்குகிறது.

அதற்கு குருவின் பதில்: எந்த பொருளை, வாக்கு, மனம், கண்கள் முதலியவைகளை விளக்காதோ, ஆனால் எந்த மெய்ப்பொருளால் மனம், பொருள், வாக்கு முதலியவைகளை விளக்குகின்றனவோ, அந்த மெய்ப்பொருளான பிரம்ம தத்துவத்தை அறிந்துகொள் என்று சீவனும் - பரமாத்மாவும் ஒன்றே (ஐக்கியம்) தத்துவத்தை கூறி , இதுவரை நீ எவற்றை வழிபட்டு வந்தாயோ, அவை அனைத்தும் உனக்கு உதவிய படிகளே தவிர மெய்ப்பொருள் அல்ல என்று உபதேசம் செய்கிறார்.

குருவின் அறிவுரையை புரிந்துகொண்ட சீடன், நான் பிரம்மத்தை அறிந்தும் உள்ளேன், அதே நேரத்தில் அறியவும் இல்லை. இதை யார் உணர்கிறார்களோ அவர்களே உண்மையை உணர்கிறார்கள். பிரம்ம தத்துவத்தை ஒரு பொருளாக அறியவில்லை. அந்த மெய்ப்பொருள்  நானே என்று உணர்ந்துள்ளேன் என்று கூறினான்.

பிரம்மத்தை ஒரு பொருளாக அறிந்தவர்கள் உண்மையில் பிரம்மத்தை அறியவில்லை. பிரம்மத்தை பொருளாக அறியாதவர்கள் பிரம்மத்தை அறிகிறார்கள். எல்லா சீவராசிகளுக்குள்ளும், தீரர்கள்தான் இந்த பிரம்மத்தை அறிந்து, அகங்காரம், மமகாரத்திலிருந்தும் விலகி மரணமற்ற மேலான சீவ முக்தி நிலையை அடைகிறார்கள். புலனடக்கம், கர்ம யோகம், வாய்மை ஆகிய வழிகள் மூலம் பிரம்ம ஞானத்தை அடையலாம். மேலும் இந்த ஞானத்தின் பலனாக ஒருவன் மேலான சீவ முக்தி மற்றும் விதேக முக்தி அடைகிறான்.

மேற்கோள்கள்

உசாத்துணை
  http://www.sacred-texts.com/hin/sbe01/sbe01176.htm  
 https://mywebspace.wisc.edu/jrblack/web/SKT/PDF/Upanishads/roerkenaeng.pdf

வெளி இணைப்புகள்
 கேன உபநிடத சொற்பொழிவு 

இந்து மெய்யியல் கருத்துருக்கள்
உபநிடதங்கள்
சமசுகிருத நூல்கள்
இந்து சமய நூல்கள்
கே. சாரங்கபாணி

கே. சாரங்கபாணி ஒரு தமிழ்த் திரைப்பட நடிகர் ஆவார். பெரும்பாலும் நகைச்சுவை நடிகராகவே நடித்த இவர், ஒரு சில திரைப்படங்களில் கதாநாயகனாகவும் நடித்துள்ளார்.

நடித்த திரைப்படங்கள்

 ரம்பையின் காதல் (1939)
 சகுந்தலை 
 பக்த ராம்தாஸ்‎ 
 என் மனைவி‎
 காரைக்கால் அம்மையார் (1943)
 ஜாதகம்
 மனிதனும் மிருகமும்‎ 
 கற்கோட்டை
 விளையாட்டு பொம்மை‎ 
 பொன்வயல்
 சாவித்திரி
 தில்லானா மோகனாம்பாள்‎ 
 ஏகம்பவாணன்‎ 
 நாம் இருவர்‎ 
 பக்த ஜனா‎
 வேதாள உலகம்‎ 
 கன்னியின் காதலி‎ 
 வாழ்க்கை
 சந்திரிகா
 இதய கீதம்‎ 
 அந்தமான் கைதி‎
 திருவாழத்தான்‎
 பூம்பாவை
 பரஞ்சோதி
 வேணுகானம்‎ 
 துகாராம் 
 சாந்த சக்குபாய்‎ 
 வஞ்சம்‎ 
 வாழப்பிறந்தவள்‎
 மேனகா 
 ஒன்றே குலம்‎ 
 கோகிலவாணி 
 சதாரம்‎ 
 நான் பெற்ற செல்வம்‎ 
 பிரேம பாசம்‎ 
 நல்ல இடத்து சம்பந்தம்‎ 
 தாயைப்போல பிள்ளை நூலைப்போல சேலை‎ 
 ராஜாமலைய சிம்மன்‎ 
 வாழ்க்கை ஒப்பந்தம் 
 குழந்தைகள் கண்ட குடியரசு‎
 தெய்வப்பிறவி‎
 பெற்றவள் கண்ட பெரு வாழ்வு‎
 ‎ராஜாம்பாள் 
 தங்கமலை ரகசியம்‎

உசாத்துணைகள்

வெளி இணைப்புகள்
 இணைய திரைப்பட தரவு தளத்தில் கே. சாரங்கபாணி குறித்து
 In the big league
 On a roll

1904 பிறப்புகள்
1984 இறப்புகள்
தமிழ்த் திரைப்பட நடிகர்கள்
தமிழ்த் திரைப்பட நகைச்சுவை நடிகர்கள்
கண்டரமாணிக்கம்

கண்டரமாணிக்கம் (Kandaramanickam) என்பது இந்திய மாநிலமான தமிழ்நாட்டின்  சிவகங்கை மாவட்டம்,  திருப்பத்தூர் வட்டம், கல்லல்  ஊராட்சி ஒன்றியத்தில் உள்ள ஓர் ஊர் ஆகும்.

இவ்வூரின் சிறப்பு 
கண்டரமாணிக்கம் வண்புகழ் நாராயணர் கோயில் சிறப்பு பெற்றது. கண்ணார கண்டேன் மாணிக்கத்தை என்பதன் சுருக்கமே கண்டர மாணிக்கம் ஆயிற்று. மாணிக்கநாச்சியம்மன் கோயில், மஞ்சுவிரட்டு .

மேற்கோள்கள்

வெளி இணைப்புகள் 
 விக்கிமேப்பியாவில்  கண்டரமாணிக்கம் அமைவிடம்

சிவகங்கை மாவட்டத்திலுள்ள கிராமங்கள்
விசையிணை

விசையிணை அல்லது இணைவிசை அல்லது இரட்டை (Couple ) என்பது சமமான ஆனால் ஒன்றிற்கொன்று எதிர்திசைகளில் செயல்படும் இரு இணையான விசைகள் ஆகும். இவை யாதேனும் ஒரு பொருளில் தாக்கும் எதிரெதிர் திசைகளும் சம பருமனும் கொண்ட சமாந்தரமான  இரு விசைகள் ஆகும். இரட்டையின் சுழல்திறன் (Moment) இவ்விரு விசையில் ஒன்றினை அவ்விரு விசைகளுக்கு இடையேயுள்ள செங்குத்து தூரத்தால் பெருக்கி வரும் பெருக்குத் தொகைக்குச் சமமாகும்.

            F  
            ↑—————d————↓
                      F

          M = F × d.  அலகு- நியூட்டன் மீட்டராகும்.

மேற்கோள்கள்

விசை
இயற்பியல்
ரியா சக்ரபோர்த்தி

ரியா சக்ரபோர்த்தி என்பவர் ஓர் இந்தியத் திரைப்பட நடிகை. இவர்  அழகியும் தொலைக்காட்சித் தொகுப்பாளினியும் ஆவார்.

திரைப்படங்கள்

குறிப்புகள்

வெளிப்புற இணைப்புகள்

 
 

1992 பிறப்புகள்
வாழும் நபர்கள்
தெலுங்குத் திரைப்பட நடிகைகள்
சித்திக் (இயக்குநர்)

சித்திக் என்பவர் மலையாளத் திரைப்பட  இயக்குநரும், திரைக்கதை எழுத்தாளரும் ஆவார்.

தனிப்பட்ட வாழ்க்கை 
சித்திக் இசுமாயில் 25 மார்சு 1956 அன்று கொச்சியில் இசுமாயில்"ஹாஜி மற்றும் ஜைனாபா ஆகியோருக்குப் பிறந்தார். இவர் சஜிதா என்பவரை 6 மே 1984 இல் திருமணம் செய்து கொண்டார்.இந்த தம்பதியருக்கு சுமயா, சாரா, சுகூன் என்ற மூன்று மகள்கள் உள்ளனர்.

தொழில் 
சித்திக் ஆரம்ப காலத்தில் பாசில் என்பருக்கு உதவி இயக்குநராக பணிபுரிந்தார். சித்திக் ஆரம்ப காலத்தில் லால் என்பவருடன் இணைந்து பணியாற்றினார். சித்திக்கின் திரைப்படங்கள் அனைத்தும் நகைச்சுவை வகையில் உள்ளன. தமிழில் சித்திக் இயக்கிய திரைப்படங்கள் பெரும்பாலும் அவரது மலையாளத் திரைப்படங்களின் மொழிமாற்றம் செய்தவை ஆகும்.

திரைப்படங்கள் 
 ப்ரெண்ட்ஸ் 
 பாடிகார்டு (2010 திரைப்படம்)
 லேடீஸ் அண்டு ஜென்டில்மேன் (மலையாளத் திரைப்படம்)
 எங்கள் அண்ணா (திரைப்படம்)
 காவலன்

மேற்கோள்

வெளியிணைப்புகள் 

1960 பிறப்புகள்
2023 இறப்புகள்
மலையாளத் திரைப்பட இயக்குநர்கள்
தமிழ்த் திரைப்பட இயக்குநர்கள்
லேடீஸ் அண்டு ஜென்டில்மேன் (மலையாளத் திரைப்படம்)

லேடீஸ் அண்டு ஜென்டில்மேன் என்பது 2013 ஆம் ஆண்டு வெளியான மலையாளத் திரைப்படம். இதை சித்திக் இயக்கியுள்ளார். மோகன்லால், மீரா ஜாஸ்மீன், பத்மபிரியா ஆகியோர் முன்னணி வேடங்களில் நடித்துள்ளனர். முக்கியக் காட்சிகள் கொச்சியிலும் துபாயிலும் படம் பிடிக்கப்பட்டன.

நடிப்பு
 மோகன்லால் – சந்திரபோஸ்
 கிருஷ் ஜே. சத்தார் – சரத்
 மீரா ஜாஸ்மின் – அசுவதி
 மம்தா மோகன்தாஸ் – அனு
 பத்மப்பிரியா – ஜோதி
 மித்ரா குரியன் – சின்னு
 கலாபவன் ஷாஜோண் – மணி

இணைப்புகள் 
 

2013 மலையாளத் திரைப்படங்கள்
இந்திய மலையாளத் திரைப்படங்கள்
லேடீஸ் அண்டு ஜென்டில்மேன் (இந்தித் திரைப்படம்)

மலையாளத் திரைப்படத்திற்கு, லேடீஸ் அண்டு ஜென்டில்மேன் (மலையாளத் திரைப்படம்) பார்க்கவும்.
லேடீஸ் அண்டு ஜென்டில்மேன் என்பது 2013 ஆம் ஆண்டின் ஜூலை மாதம் வெளிவரவிருக்கும் திரைப்படம். இதை ராஜ்குமார் சந்தோஷி தயாரித்து, இயக்கியுள்ளார். ஐஸ்வர்யா ராய், அபிஷேக் பச்சன் ஆகியோர் முன்னணி வேடங்களில் நடித்துள்ளனர்.

2013 இந்தித் திரைப்படங்கள்
இந்திய இந்தித் திரைப்படங்கள்